Koncert: ZAJTRK
2024-08-08 20:00 - 22:00 (Europe/Paris) | Maribor center / Pod hrastom, Lutkovno gledališče Maribor, Vojašniški trg 2a
etno, šanson, jazz, blues
Zajtrk je kantavtorska etno-šansonska zasedba, ki se osredotoča na ustvarjanje duhovitih in družbeno kritičnih besedil v slovenščini. Njihova glasba prepleta folk in etno zvoke s punk šansonom, kabarejem, jazzom, bluesom in popom, kar ustvarja edinstven in alternativen kantavtorski izraz.
Zasedba si prizadeva ohraniti slovenski jezik v svojih besedilih, ki so polna družbene kritike, humorja in ljudskega elementa. Skladbe raziskujejo človeško življenje v vsej njegovi komičnosti, uporniškosti, zmedenosti, tragičnosti ter srečnih in nesrečnih trenutkih.
Zajtrk stremi k avtonomnosti ustvarjanja, pri čemer ohranja posebno mešanico hudomušnosti in iskrenosti. Duo sestavljata Laura Krajnc (violina, vokal, tamburin) in Sven Horvat (kitara, vokal). Navdihuje ju ljubezen do pravljic, zgodb, pripovedk, smešnih anekdot, teatra in drugih “hudih muh”, kar se jasno odraža v njunem glasbenem izrazu.

Povezava do originalnega članka

POPolne vinske zgodbe: Vinski večer s sommelierko Vaneso Centrih x Patricija Škof
2024-08-08 20:00 | Maribor center / Kulturna četrt Minoriti, Vojašniški trg 2a, 2000 Maribor
Vinski večer je odpovedan zaradi vremena! Se vidimo na naslednjem Vinskem večeru v POP-UPu Hiše Najstarejše trte x Minoriti.

Povezava do originalnega članka

POP-UP Hiše Najstarejše trte x Minoriti: Vinski večeri
2024-08-08 20:00 | Maribor center / Kulturna četrt Minoriti, Vojašniški trg 2, 2000 Maribor
Vinski večeri v začasnem domu Hiše Najstarejše trte – v Minoritih!

Povezava do originalnega članka

EKO 9: Pripovedovalski večer
2024-08-08 19:00 | Maribor center / Stari sanatorij, Tyrševa 19, 2000 Maribor
Vabljeni na pripovedovalski večer v sodelovanju z Mariborsko knjižnico.
V sodelovanju z Mariborsko knjižnico in v sklopu trienala EKO 9 pripravljamo že drugi pripovedovalski dogodek.
Tokrat vas vabimo, da se nam pridružite v četrtek, 8. avgusta 2024, ob 19.00, na čarobnem vrtu starega sanatorija na Tyrševi 19. Pripovedovalska ekipa, ki jo sestavljajo Biserka Bobnar, Lea Hedl, Robert Kereži, Sabina Kotnik, Agica Kovše in Metka Lipnik, bo večer obogatila z ljudskimi pravljicami, začinjenimi z elementi strašljivega.
Dogodek bo glasbeno spremljal harmonikar Borut Mori, ki bo poskrbel za prav posebno vzdušje.
V primeru dežja bo prireditev potekala v notranjosti starega sanatorija.

Povezava do originalnega članka

Mavrično (dolgo)vezenje
2024-08-06 16:00 - 2024-08-07 08:00 | Kulturni inkubator
Tokrat bomo vezli v Mariboru!
Z iglo, nitjo in kvir prijatelji se bomo spoznavali in povezovali v Kulturnem Inkubatorju.
06.08.2024 16.00 Kulturni Inkubator Maribor
Poleg kvir oseb ste vedno dobrodošle tudi zaveznice ter vse, ki se o vsem tem sprašujete. Ne pozabite povabiti svojih ročno spretnih kolegov!
Dogodek bo potekal v slovenščini in angleščini.

453403792_924302509739016_7469402405067723268_n.jpg

453171039_924302486405685_3169191595327331899_n.jpg

453173767_924302479739019_8134277763548258746_n.jpg

Povezava do originalnega članka

Počitniško varstvo na kmetiji
2024-08-05 07:30 - 2024-08-09 16:30 | Okolica / Posestvo Valdek, Jarenina
Dnevno počitniško varstvo za otroke v družbi živali V majhni skupini (največ 10 otrok) se bomo družili s konji, oslički, lamami, alpakami in drugimi prebivalci naše kmetije. Naučili se bomo, kako zanje skrbeti in kako se imeti v njihovi družbi res fino. Ko bodo živali počivale, pa se bomo lahko igrali na seniku, travniku, v gozdu in ob ribniku.
Aktivnosti:
– druženje z živalmi in njihova oskrba (čiščenje izpusta/kidanje, hranjenje, krtačenje)
– vodenje konjev in osličkov po maneži
– sprehod z oslički
– bralne urice med živalmi
– prosta igra v naravi
– ustvarjanje z naravnimi materiali
Poudarek je na tem, da preživijo otroci praktično ves dan na prostem in večino od tega v družbi živali, predvsem pa stran od ekranov. Verjetno domov ne bodo prišli najbolj čisti, veseli pa zagotovo.
Za udeležbo na počitnicah niso potrebne izkušnje pri delu z živalmi, temveč to, da jih druženje z njimi veseli.
Cena za pet dni varstva (7:30 do 16:30) je 200 eur.

Povezava do originalnega članka

Letni kino: Bob Marley - One love
2024-08-03 21:00 | Maribor center / Avditorij LGM
Filmska projekcija v okviru Letnega kina Minoriti
Reinaldo Marcus Green / ZDA, Jamajka, 2024, 107 min / angleščina s slovenskimi podnapisi
Biografska glasbena drama z naslovom Bob Marley (Bob Marley: One Love) slavi življenje in glasbo jamajške ikone, ki je navdihovala številne generacije s svojim sporočilom ljubezni in enotnosti.
Na velikem platnu bomo lahko prvič odkrili Bobovo močno zgodbo o premagovanju stiske in potovanju za njegovo revolucionarno glasbo.

Povezava do originalnega članka

Karaoke v Vetrinjcu
2024-08-03 20:00 | Vetrinjc – BarCoda
Vetrinjc ekipa gre na počitnice! Med 4. in 18. avgustom bomo vsi pogrešali najboljši plac v mestu, ampak treba si je malo spočiti, jesen se konkretno polni! Da bo slovo lažje, na zadnji večer, legendarne karaoke. Naša naloga je, da spijemo vse, kar je (ker stran pa ne bomo metali) in zapojemo ta glavne Vetrinjc šlagerje!

Organizator: Vetrinjc – BarCoda

Povezava do originalnega članka

Kuratorsko vodstvo po razstavi »Ritmi skrbi« Danice I. J. Knežević
2024-08-03 17:00 | OBRAT
3. 8. 2024 ob 17.00, OBRAT
Kuratorsko vodstvo po razstavi »Ritmi skrbi« Danice I. J. Knežević
V soboto, 3. 8. 2024, te ob 17.00 vabimo v OBRAT – prostor umetnosti in participacije, ko nas bo kuratorka Teri Szűcs popeljala po razstavi Danice I. J. Knežević »Ritmi skrbi«.

Danica I. J. Knežević s svojo umetniško prakso daje vidnost izkušnjam in okoliščinam skrbstvenega dela, njegovim kompleksnim vlogam in položajem. Njeno izhodišče je najpogosteje vez intimnosti, ki se spleta med osebama v skrbstvenem odnosu. V to dinamično povezavo, ki je pogosto tabuizirana in razvrednotena, imamo le redko vpogled; Knežević pa gledalce in gledalke nežno in pogosto z veliko mero humorja povabi vanjo. V performansih občinstvo subtilno uvaja v procese, ki vključujejo dve enako pomembni telesi, telo oskrbovalke in oskrbovanke.

Na razstavi si lahko ogledamo njena dela, kjer posebej poudarja telo negovalke in se posveča prostorom, v katerih poteka skrbstveno delo. Njena performativna dela preveva ritmičnost, ki razkriva inherentno ponavljajočo se naravo skrbstvenega dela.

Razstava je del raziskovalnega rezidenčnega projekta SobaZaGosteMaribor, IZGRADNJA SKRBSTVA / CONSTRUCTING CARE.

fotografije otvoritve

Povezava do originalnega članka

Alex v Vetrinjcu
2024-08-02 20:30 - 23:00 | Maribor center / Vetrinjc – BarCoda
Live music v Vetrinjcu

Vabljeni na večer rock, punk, pop ter country hitov in avtorske glasbe Alexa Čeha, ki je pri KUD Coda skoraj že inventar. Ni ga inštrumenta, ki bi se ga ustrašil, vendarle pa tudi tokrat v Vetrinjcu prisega na kitaro in vokal. Idealen večer za skorajšnji zaključek prvega poletnega polčasa v Vetrinjcu. Vabljeni, vstop je prost, prispevki za muzičarja dobrodošli.

Povezava do originalnega članka

Objava razpisa „Mednarodna parlamentarna štipendija nemškega zveznega parlamenta”
2024-07-31 00:00
31. julij 2024, Mednarodna parlamentarna štipendija nemškega zveznega parlamenta
Želite iz prve roke spoznati politično življenje v Berlinu? Če prihajate iz Slovenije, imate zaključeno visokošolsko izobrazbo in dobro znanje nemškega jezika, lahko s pomočjo štipendije Nemškega zveznega parlamenta uresničite svojo željo. Rok za prijavo je vsako leto 31. julij.
Želite postati sodelavec nemškega zveznega parlamenta?
Nemški zvezni parlament ponuja v sodelovanju z univerzami Freie Universität Berlin, Humboldt-Universität Berlin, Technische Universität Berlin priložnost, da v času 13-tedenskega praktičnega dela pri poslancu zveznega parlamenta spoznate nemški parlamentarni sistem in politične procese odločanja ter pridobite praktične izkušnje na področju parlamentarnega dela. Mednarodna parlamentarna štipendija je namenjena visoko kvalificiranim in politično zainteresiranim mladim, ki se želijo po zaključku programa vrniti v svojo domovino in aktivno ter odgovorno sooblikovati demokratično prihodnost svoje države.
Rok za prijavo je vsako leto 31. julij 2024. Upoštevane bodo samo tiste vloge, ki bodo vložene preko elektronske pošte.
Pogoji:

Slovensko državljanstvo.
Zaključen univerzitetni študij.
Zelo dobro znanje nemškega jezika.
Poznavanje nemške politike, družbe in zgodovine.
Mlajši od 30 let ob nastopu štipendije.

Štipendija:

700 EUR mesečno.
plačano bivanje ter stroški zavarovanja in potovanja.

Kontakt:
Veleposlaništvo Zvezne republike Nemčije v Sloveniji
E-Mail:info@laibach.diplo.de
Telefon: +386 (0)1 479 03 00
Več informacij:
www.bundestag.de/europa_internationales/ips/slowenien/245056
The post Objava razpisa „Mednarodna parlamentarna štipendija nemškega zveznega parlamenta” appeared first on EPEKA.

Povezava do originalnega članka

Zgodbe za odrasle v Vetrinjcu
2024-07-30 21:00 - 23:00 | Maribor center / Vetrinjc – BarCoda
pripovedovalka Urška Godec

V torek bo pripovedovalka zgodb Urška Godec povedala tri zgodbe za odrasle, ki jim lahko prisluhnejo tudi mlajši. Pri prepletu ljudskih in avtorskih zgodb bo poskrbela tudi za vključevanje občinstva, saj je po njenem pripovedovanje zgodb doživetje, ne pa zgolj poslušanje. V omnibusu zgodb bo dovolj časa za povezovanje svetov, veselja in žalosti, ljubezni in drugih čustev, straha in poguma, preteklosti in sedanjosti, domišljijskega in realnega življenja. Priložnost bo tudi za klepet, glasbo, pijačo, skupaj z zgodbami pa se bomo lahko za trenutek umaknili od potrošniškega sveta in si vzeli čas drug za drugega, predvsem pa čas za doživetje in vstop v svet pripovedovanja zgodb.

Povezava do originalnega članka

GIPSY GROOVE
2024-07-30 08:00 - 18:00 | Kulturna četrt Židovska
Gipsy Groove je šestčlanska zasedba, ki igra tako avtorsko kot tudi tradicionalno avtentično balkansko romsko in drugo ljudsko glasbo, prepleteno z elementi glasbenih stilov, kot so jazz, reggae, funk, ska, drum & bass in podobni. Člane skupine povezujejo močna ljubezen do glasbe, tovarištvo, vera v moč enotnosti in enakosti ne glede na etnično poreklo ter neusahljiva strast do izzivov, kot so nastopi v živo in dragoceni trenutki z občinstvom. Njihovi energični in karizmatični nastopi, ki so znani po živahnem vzdušju, močni izmenjavi z občinstvom in nenehnih improvizacijskih vložkih, temeljijo na umetniškem prikazu resničnega življenja na Kosovu in Balkanu z vsem njegovim neskončnim prepletanjem težav in veselja, ob tem pa ozaveščajo tudi o neenakosti in diskriminaciji, vprašanju svobode gibanja, rasizmu, pravicah žensk in človekovih pravicah na splošno.
Koncert se bo začel z uvodno krajšo spominsko slovesnostjo, posvečeno vsem romskim žrtvam nacističnega preganjanja med drugo svetovno vojno. Slavnostni govornik na slovesnosti bo mag. Jožek Horvat Muc, predsednik Zveze Romov Slovenije, zbrane pa bo v imenu soorganizatorjev dogodka nagovoril tudi Štefan Simončič, predsednik Združenja EPEKA.
Prijazno vabljeni!
Pripravo in izvedbo koncerta sta podprla Mestna občina Maribor in Ministrstvo za gospodarstvo, turizem in šport RS.

Letni kino Minoriti: Fant in čaplja
2024-07-27 21:00 | Maribor center / Avditorij LGM
Filmska projekcija v okviru Letnega kina Minoriti
Hayao Miyazaki / Japonska, 2023, 124 min / japonščina s slovenskimi podnapisi
Mojster animeja Hayao Miyazaki (Čudežno potovanje/Spirited Away, Porco Rosso, Moj sosed Totoro id.) se je z legendarnim Studiem Ghibli po napovedani upokojitvi vrnil v svoji najboljši izvedbi.
V intimni, avtobiografski pripovedi nas skozi otroške oči 11-letnega dečka Mahita, ki mora po izgubi matere zapustiti vojni Tokio in se preseliti na podeželje, popelje v čudežen svet, v katerem se prepletajo življenje, smrt, žalost in veselje.
V vasi, v kateri je odraščala njegova mati, se preseli v staro graščino na ogromnem posestvu, kjer sreča skrivnostno sivo čapljo … Film je med drugim prejel zlati globus in oskarja v kategoriji najboljših animiranih celovečercev, a Miyazaki se podelitve ni udeležil.

Povezava do originalnega članka

Koncert skupine Bakalina velika
2024-07-26 20:00 | Maribor center / Avditorij LGM, Pod hrastom
Koncert glasbene skupine Bakalina velika
Najprej je bila Bakalina duo samorastniških glasbenikov – tekstopisca in pevca, jezičnega kmeta-poeta, Janija Kutina in harmonikarke Renate Lapanja. V skoraj desetletju od nastanka so Bakalino njene sodobno-ljudske viže ter družbenokritična in lirična sporočila, odpeta v čadrski govorici, iz tolminskega konca ponesle od največjih koncertnih prizorišč do najbolj odročnih vasi.
Z vsakim koncertom in albumom pa je rasla tudi Bakalina in postala Bakalina Velika, v kateri godejo člani Janijevega nekdanjega kolektiva Salamandra Salamandra (Samo Kutin, Dejan Lapanja, Matej Magajne) ter pridružena kameradrija – tolkalist Marjan Stanić in rimsko-tržaški trobentač Andrea Pandolfo.
Doslej so izdali dva albuma, Prvi krajec je vzšel spomladi leta 2021, predlani pa mu je sledilo Zviezdna srebruo. Oba albuma sta bila odlično sprejeta tako pri publiki kot občinstvu, a njihova glasba vseeno najbolje zaživi v neposredni interakciji med glasbeniki in poslušalci.
Povezava do originalnega članka

Koncert skupine Bakalina velika
2024-07-26 20:00 | Koncert skupine Bakalina velika

Koruzni labirint v Mariboru
2024-07-26 09:00 | Okolica / Koruzni labirint Maribor, Pri opekarni, 2000 Maribor
Nepozabna pustolovščina v koruznem labirintu
Koruzni labirint v Mariboru je prava zakladnica zabave, izzivov in ustvarjanja novih spominov.
Na 4 hektarjih koruznega polja v Mariboru se razprostira koruzni labirint, dolg 3 kilometre. Med potjo vas čaka 15 interaktivnih postaj, označenih s tablo in številko, da se ne boste izgubili. Reševali boste uganke, premagovali ovire in odkrivali posebne zabavne kotičke.
DELOVNI ČAS

od ponedeljka do petka: 9.00-12.00 in 15.00-20.00
sobota, nedelja in prazniki: 9.00-20.00

CENE VSTOPNIC

otroci do 2 leta: brezplačno
otroci od 2 do 15 let: 7€
študenti in upokojenci: 8€
odrasli: 10€
družinska vstopnica (2 odrasla in dva otroka): 30€

Plačilo je možno z gotovino in kreditno kartico.
Labirint je primeren za otroke od 4. leta dalje. Del labirinta je namenjen tudi pravim pustolovcem, ki si upajo raziskovati brez zemljevida.
Pobegnite od vsakdanjega vrveža in se podajte na nepozabno doživetje.
Vas zanima, kje se nahaja? Pot do koruznega labirinta.

Povezava do originalnega članka

SobaZaGosteMaribor: Interesni safari »Neuvrščeni Maribor«
2024-07-25 19:00 | Vetrinjski dvor
25. 7. 2024 ob 19.00, Vetrinjski dvor
SobaZaGosteMaribor: Interesni safari »Neuvrščeni Maribor«
V četrtek, 25. 7. 2024, te ob 19.00 vabimo na dvorišče Vetrinjskega dvora, od koder se podamo na Interesni safari.

Z rezidentko SobaZaGosteMaribor, Petro Matić, se bomo sprehodili po poteh njenega interesa, vezanega na temo neuvrščenih. Pridruži se nam in spoznaj neuvrščeni Maribor skozi prizmo socialnih, zgodovinskih in političnih dogodkov!

Povezava do originalnega članka

Kokic, iger, knjig & Queer Hangout
2024-07-25 17:00 - 20:00 | Kulturni inkubator
Ekipa Maribor skozi rožnata očala vabi na Družabni večer, ki bo v četrtek, 27. 7. 2024, ob 17.00, v prostorih Kulturnem inkubatorju (Koroška cesta 18).
🦄 Druženje bomo začele_i s pletenjem zapestnic v barvah LGBTQIA+ zastav. Materiale zagotovimo me_i, prav tako mentorsko podporo.
🌈 Na druženju bosta na voljo dva aparata za izdelovanje značk v velikosti 25 mm in 44 mm. Motiv značke si lahko pripraviš že doma, lahko pa na delavnici. Vsi materiali bodo na voljo brezplačno.
📖 Pripravljen bo tudi bralni kotiček s knjigami na kvir teme, npr. modernejše kot The Priory of the Orange Tree in klasike kot The Picture of Dorian Gray, udeleženci_ke pa so povabljeni, da tudi sami prinesejo knjige za čas delavnice.
🍿 Vzporedno z delavnico bo potekalo druženje Kokic in iger, kjer ne bo, kot že pove naslov dogodka, manjkalo ne kokic ne iger. Svojo najljubšo igro lahko udeleženci_ke prinesejo tudi s seboj.
Igre, ki so na voljo: Barking Kittens, 𝗘𝘅𝗽𝗹𝗼𝗱𝗶𝗻𝗴 𝗞𝗶𝘁𝘁𝗲𝗻𝘀, Cards Against Heteronormativity, 𝗗𝗼𝗯𝗯𝗹𝗲, Pride Playing Cards, 𝗪𝗶𝘇𝘇𝗮𝗿𝗱, 6 vzame!, 𝗖𝗮𝘁𝗮𝗻, Uno in Enka, 𝗗𝗶𝘅𝗶𝘁, Fake Artist goes to New York, 𝗟𝗶𝗴𝗿𝗲𝘁𝘁𝗼, Coup, Story Cubes.
Vabljene_i 💕

Povezava do originalnega članka

Uvodno srečanje projekta »Z mladinskim delom proti prekarnosti mladih«
2024-07-24 09:00 - 11:00 | Kulturni inkubator
»Z mladinskim delom proti prekarnosti mladih«
UVODNO SREČANJE
Sreda, 24. julij 2024 // 9:00 // Kulturni inkubator
Mladi, vabljeni, da izkoristite možnost kreiranja svoje prihodnosti! V sredo, 24. julija 2024, bo v Kulturnem inkubatorju potekalo uvodno srečanje pilotnega projekta »Z mladinskim delom proti prekarnosti mladih«.
Vse mlade, stare med 15. in 29. letom, vabimo k udeležbi na uvodnem srečanju plotnega projekta »Z mladinskim delom proti prekarnosti mladih« in tako skupaj ustvarimo boljšo prihodnost na trgu dela. Srečanje bo v sredo, 24.7.2024, ob 9. uri v Kulturnem inkubatorju – središče na Koroški cesti 18 v Mariboru.
Udeleženci bodo spoznali pilotni projekt, dobili informacije o samem poteku usposabljanj ter kako lahko kot udeleženci v projektu aktivno sodelujejo in sooblikujejo program usposabljanja na temo prekarnosti mladih po lastnih željah in potrebah.
PRIJAVE: Svojo udeležbo na uvodnem srečanju potrdite na e-naslov vodje projekta, Urške Sabati: urska.sabati@mkc.si, najkasneje do nedelje, 21. julija 2024.
Veselimo se srečanja in sodelovanja z vami!

Celoten projekt traja od 1.6.2024 do 31.12.2026. Sofinancirata ga Ministrstvo za vzgojo in izobraževanje ter Evropska unija iz Evropskega socialnega sklada plus.
Več o projektu si lahko preberete na spletni strani projekta: https://dostojnodelo.si, na spletnem portalu https://evropskasredstva.s in na spletni strani MKC Maribor.

Povezava do originalnega članka

SobaZaGosteMaribor: Spoznaj rezidentko Petro Matić
2024-07-22 19:00 | OBRAT
22. 7. 2024 ob 19.00, OBRAT
SobaZaGosteMaribor: Spoznaj rezidentko Petro Matić
V ponedeljek, 22. 7. 2024, te ob 19.00 vabimo v OBRAT – prostor umetnosti in participacije na predstavitev umetnice, kuratorke, aktivistke ter aktualne rezidentke SobeZaGosteMaribor, Petre Matić.

Foto: farid rakun

Petra Matić je umetnica, kuratorka in aktivistka.

Petra se ukvarja z družbenimi in prostorskimi politikami kolektivnih akcij, gostoljubja in družabnosti, pri čemer trenutno raziskuje družbenopolitične zgodovine gibanja neuvrščenih in njegovo koreografijo gibanja, izmenjav in solidarnosti.
Petra, ki ima močne korenine v protikolonialnih praksah in medsebojni pomoči, ustvarja gostoljubne prostore za skupnosti, ki se soočajo z nasiljem in razseljevanjem, ter dejavno sodeluje v protirasistični izmenjavi znanja.
Je ustanoviteljica in direktorica kulturne organizacije Jutro, ki deluje na področju sodobne umetnosti, dediščine in človekovih pravic.
Trenutno je kustosinja v Muzeju sodobne umetnosti Zagreb.
Petra se ukvarja z družbenimi in prostorskimi politikami kolektivnih akcij, gostoljubja in družabnosti, pri čemer trenutno raziskuje družbenopolitične zgodovine gibanja neuvrščenih in njegovo koreografijo gibanja, izmenjav in solidarnosti.
Petra, ki ima močne korenine v protikolonialnih praksah in medsebojni pomoči, ustvarja gostoljubne prostore za skupnosti, ki se soočajo z nasiljem in razseljevanjem, ter dejavno sodeluje v protirasistični izmenjavi znanja.
Je ustanoviteljica in direktorica kulturne organizacije Jutro, ki deluje na področju sodobne umetnosti, dediščine in človekovih pravic.
Trenutno je kustosinja v Muzeju sodobne umetnosti Zagreb.

Povezava do originalnega članka

Koncert v parku: Moški pevski zbor KD France Marolt Malečnik
2024-07-21 10:30 | moski-pevski-zbor-france-marolt-malecnik-1024×678-1
Tradicionalni promenadni koncerti v parku
Prisluhnite čudovitemu petju Moškega pevskega zbora KD France Marolt Malečnik v okviru tradicionalnih nedeljskih promenadnih koncertov v parku.
Koncert je del programa tradicionalnih promenadnih koncertov v parku. Od maja do septembra se v prijetnem paviljonu zvrstijo nastopi godb na pihala, pevskih zborov, komornih zasedb in folklornih skupin.
To so koncerti za vse generacije, ki združujejo domačine in obiskovalce mesta. Sprehod med drevesi in druženje ob zvokih glasbe so popolna popestritev nedeljskega popoldneva.
Ob slabem vremenu prireditev odpade.
Koncerte v parku je podprla Mestna občina Maribor.

Povezava do originalnega članka

Letni kino Minoriti: Jutri je nov dan
2024-07-20 21:00 - 23:00 | Maribor center / Avditorij LGM
Filmska projekcija v okviru Letnega kina Minoriti
Režijski prvenec Paole Cortellesi, v katerem tudi igra, prikazuje ženo v povojni Italiji, ki prelomi tradicionalne družinske vzorce in si prizadeva za drugačno prihodnost.
Črno-bela, neorealistično navdahnjena komična drama je postala največja uspešnica v italijanskih kinih lanskega leta, pri čemer je prehitela tudi Barbie in Oppenheimerja.

Povezava do originalnega članka

Letni kino: Jutri je nov dan
2024-07-20 21:00 - 23:00 | Maribor center / Avditorij LGM

Večer animejev in družabnih iger 14/2024
2024-07-20 16:00 - 22:00 | Kulturni inkubator
V soboto, 20. 7. 2024, ob 16. uri ste ponovno vabljeni v Kulturni inkubator na Koroški cesti 18 v Mariboru, kjer za vas v sodelovanju z MKC Maribor pripravljamo dogodek Večer animejev in družabnih iger 14/2024. Kot običajno je vstop na dogodek brezplačen, za obiskovalce, mlajše od 13 let, pa je priporočljivo, da se ga udeležijo v spremstvu staršev ali odgovornega skrbnika.
Na tokratnem dogodku si bomo ogledali animirani celovečerec The Imaginary (Yaneura no Rajâ), ki je nastal v produkciji animacijskega studia Studio Ponoc (Mary and the Witch’s Flower) in katerega režiser je Yoshiyuki Momose (Ni No Kuni). Anime se bo predvajal z originalnim japonskim tonskim zapisom in angleškimi podnapisi. Na spletni strani MAL animirani film opisujejo sledeče:
Rudger je Amandin namišljeni prijatelj. Nihče ga ne more videti, dokler se pred Amandinimi vrati ne pojavi zlobni gospod Bunting, ki preganja namišljena bitja. Govori se, da jih celo poje. Zdaj pa je našel Rudgerja.
Kmalu je Rudger prepuščen samemu sebi in mora za svoje namišljeno življenje bežati. Najti mora Amando, preden ga gospod Bunting ujame in preden ga prijateljica pozabi, zaradi česar bi izginil. Ampak kako se lahko neresničen deček znajde v resničnem svetu?

Po projekciji bo sledilo druženje ob igranju različnih namiznih iger, preizkusili pa bomo tudi namiznico Sorcerer & Stones, ki je igra za dva do štiri igralce, njeno igranje pa traja med 30 in 60 minut. Za vse, ki pa se raje podate v digitalni svet, bo na konzoli Nintendo Switch na voljo igra Mario Kart 8 Deluxe z vsemi 96 dirkalnimi progami. Tako bo tokratni program sledeči:

16:00 – 18:00
Projekcija animeja THE IMAGINARY
18:00 – 22:00
Igranje video igre Mario Kart 8 Deluxe
18:00 – 22:00
Prosto igranje namiznih iger
19:00 – 22:00
Preizkus in igranje namizne igre Sorcerer & Stones
Se vidimo!

Povezava do originalnega članka

Delavnica: Izdelajmo instrumente
2024-07-20 12:00 - 14:00 | Kulturni inkubator
DELAVNICA V KULTURNEM INKUBATORJU
DIY- IZDELAJMO INSTRUMENTE
Sobota, 20. julij 2024 // 12:00-14:00 // Kulturni inkubator
V soboto, 20. julija 2024, bo ob 12. uri v organizaciji MKC Maribor v Kulturnem inkubatorju potekala delavnica Izdelajmo instrumente, ki jo bosta vodili Melani Kumin in Anja Brglez. Delavnica je primerna za udeležence, stare od 8 do 16. let.
Ustvarjanje glasbe ne zahteva dragih instrumentov in posebne opreme, dovolj je le malce navdiha in kreativnosti. Na naši delavnici se bodo udeleženci naučili izdelovati lastne glasbene instrumente iz enostavnih materialov s katerimi se srečamo vsakodnevno. Ob oblikovanju inštrumentov kot so marake, boben, dežna palica in panova piščal bomo razvijali ročne spretnosti ter spoznavali značilnosti zvoka glasbil.
Na koncu bomo instrumente preizkusili v glasbeni improvizaciji. Vsak udeleženec si bo svoj instrument lahko odnesel seboj. Izdelali bomo lahko naslednje instrumente: bobni iz pločevink ali plastičnih posod in balonov, marake iz plastenk in zrn riža/fižola/koruze, dežna palica iz lepenke in riževih zrn, tamburin iz zvončkov in papirnatih krožnikov, panova piščal iz slamic in papirja.
PROGRAM

Uvodna spoznavna igra
Otroci se bodo skozi igro spoznali med seboj in z mentorji, kar bo ustvarilo prijetno in sproščeno vzdušje za nadaljnje delo.
Predstavitev različnih vrst inštrumentov: mentorji bodo otrokom pokazali različne skupine inštrumentov (tolkala, pihala) ter specifične instrumente, ki jih bodo danes izdelovali in razložili osnovne principe, kako ti inštrumenti ustvarjajo zvok.
Izdelava instrumentov
Mentorji bodo otrokom predstavili materiale in način izdelave posameznega instrumenta, nato se bodo udeleženci ob pomoči metorjev lotili izdelave izbranih instrumentov.
Glasbeni eksperiment
Otroci bodo preizkusili svoje inštrumente in skupaj ustvarjali različne zvoke. Mentorji bodo vodili enostavne glasbeno improvizacijo, kjer bodo otroci igrali na svoje inštrumente v skupini in uporabljali glasove.

PRIJAVE
Delavnica je brezplačna, so pa potrebne predhodne prijave, ki jih zbiramo do 18. julija, oziroma do zapolnitve prosih mest na elektronskem naslovu lina.valant.sicanovic@mkc.si. Delavnico bomo izvedli ob minimalni udeležbi petih udeležencev, prijava je potrjena, ko prejmete povratno sporočilo na elektronski naslov.

Delavnico organizira MKC Maribor. Programe v Kulturnem inkubatorju finančno omogoča Mestna občina Maribor.

Povezava do originalnega članka

Delavnica: Ustvarjenje ob in z glasbo
2024-07-20 10:00 - 12:00 | Maribor center / Kulturni inkubator, Koroška cesta 18
Delavnica poslušanja in ustvarjanja ob glasbi v Kulturnem inkubatorju
V soboto, 20. julija 2024, bo ob 10. uri v organizaciji MKC Maribor v Kulturnem inkubatorju potekala delavnica Poslušanje in ustvarjanje ob glasbi, ki jo bosta vodili Melani Kumin in Anja Brglez.
Delavnica, ki bo v ospredje postavila skladbo Živalski karneval skladatelja Camillea Saint-Saënsa, bo prilagojena za dve starostni skupini: udeležence od 7 do 11 let (1. skupina) in udeležence od 12 do 16 let (2. skupina). Primerna je za vse, ne glede na njihovo likovno in/ali glasbeno predznanje.
PROGRAM DELAVNICE

Uvodna spoznavna igra (t.i. ice-breaker)
Spoznavanje osnovnih elementov glasbe: poslušanju glasbenega dela in pogovor o značilnosti slišane glasbe, vzdušju in čustvih, ki jih vzbuja.
Poslušanje osmih skladb iz dela Živalskega karnevala skladatelja Camilla Saint Saena in pogovor o slišanem Slikanje/risanje ob glasbi.
Predstavitev slik/risb in pogovor.

Povezava do originalnega članka

Delavnica: Poslušanje in ustvarjanje ob glasbi
2024-07-20 10:00 - 12:00 | Kulturni inkubator
DELAVNICA V KULTURNEM INKUBATORJU
POSLUŠANJE IN USTVARJANJE OB GLASBI
Sobota, 20. julij 2024 // 10:00-12:00 // Kulturni inkubator
V soboto, 20. julija 2024, bo ob 10. uri v organizaciji MKC Maribor v Kulturnem inkubatorju potekala delavnica Poslušanje in ustvarjanje ob glasbi, ki jo bosta vodili Melani Kumin in Anja Brglez. Delavnica, ki bo v ospredje postavila skladbo Živalski karneval skladatelja Camillea Saint-Saënsa, bo prilagojena za dve starostni skupini: udeležence od 7 do 11 let (1. skupina) in udeležence od 12 do 16 let (2. skupina). Primerna je za vse, ne glede na njihovo likovno in/ali glasbeno predznanje.
Živalski karneval, skladatelja Camillea Saint-Saënsa je eno najbolj prepoznavnih in največkrat izvajanih del na svetu, ki predvsem v filmih pomaga ustvarjati posebno vzdušje. Delo je sestavljeno iz 17 posameznih krajših skladb, kjer vsaka uglasbi drugo žival (npr. pesmi Lev, Labod, Akvarij) in njene edinstvene lastnosti. Skupaj pa predstavljajo živalski karneval. Poslušanje tega vrhunskega glasbenega dela bo rdeča nit delavnice skozi katero bomo urili naša ušesa pri prepoznavanju glasbenih elementov, raziskovali vzdušja in čustva, ki nam jih pričara glasba ter vse našteto izražali skozi risbe ali slike. Delavnica skozi združevanje glasbe in umetnosti ponuja edinstveno priložnost za vodeno, a neobremenjeno ustvarjanje ne glede na sposobnosti vsakega posameznika. Namen delavnice je mladim približati glasbo, spodbujati ustvarjalnost, domišljijo in kritično mišljenje ter razvijati glasbeno-umetniške sposobnosti.
PROGRAM DELAVNICE

Uvodna spoznavna igra (t.i. ice-breaker)
Otroci se bodo skozi zabavno in interaktivno igro spoznali med seboj ter z mentorji. To bo ustvarilo prijetno vzdušje in pripravilo otroke na nadaljnje aktivnosti.
Spoznavanje osnovnih elementov glasbe (ton, visoki, nizki toni, glasno tiho, hitro, počasi) ob poslušanju glasbenega dela in pogovor o značilnosti slišane glasbe, vzdušju in čustvih, ki jih vzbuja.
Poslušanje osmih skladb iz dela Živalskega karnevala skladatelja Camilla Saint Saena in pogovor o slišanem
Otroci bodo analitično-doživljajsko poslušali 8 skladb iz Živalskega karnevala in ob tem spoznavali različne živalske like, ki jih glasba upodablja. Skladbe bodo ob pogovoru in razlagi otrokom pomagale bolje razumeti, kako glasba lahko pripoveduje zgodbe s svojimi elementi (npr. počasna glasba za skladbo Želv, ker se želve premikajo počasi) in izraža različne občutke.
Slikanje/risanje ob glasbi – vsaka skladba (žival) predstavlja svoj delček celote.
Predstavitev slik/risb in pogovor.

PRIJAVE
Delavnica je brezplačna, so pa potrebne predhodne prijave, ki jih zbiramo do 18. julija, oziroma do zapolnitve prosih mest na elektronskem naslovu lina.valant.sicanovic@mkc.si. Delavnico bomo izvedli ob minimalni udeležbi petih udeležencev, prijava je potrjena, ko prejmete povratno sporočilo na elektronski naslov.
Camille Saint-Saëns: Živalski karneval

Delavnico organizira MKC Maribor. Programe v Kulturnem inkubatorju financira Mestna občina Maribor.

Povezava do originalnega članka

Sara in David v Vetrinjcu
2024-07-19 20:30 - 22:00 | Maribor center / Vetrinjc – BarCoda
Akustika v VetrinjcuSara in David se Vetrinjcu predstavljata prvič. Vzdušje rada obarvata v svojem slogu, katerega zaznamuje žametni vokal ob spremljavi surovega tona električne kitare. Na oder prinašata melodije popularnih in manj poznanih skladb v naboru, ki presega meje glasbenih obdobij, žanrov in jezika.
Vstop je prost, prispevki za muzičarja dobrodošli.

Povezava do originalnega članka

Sara in David v Vetrinjcu
2024-07-19 20:30 | Vetrinjc – BarCoda
Sara in David se Vetrinjcu predstavljata prvič. Vzdušje rada obarvata v svojem slogu, katerega zaznamuje žametni vokal ob spremljavi surovega tona električne kitare. Na oder prinašata melodije popularnih in manj poznanih skladb v naboru, ki presega meje glasbenih obdobij, žanrov in jezika.
Vstop je prost, prispevki za muzičarja dobrodošli.

Organizator: Vetrinjc – BarCoda

Povezava do originalnega članka
